Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2210

j) közölni kell az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 2.133. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni. 2.1.5.3.6. Szervezet átalakítás engedélyezése 2.134. A biztonságot alapvetõen érintõ szervezeti változtatások bevezetése hatósági engedély köteles tevékenységnek minõsül. 2.135. A szervezet átalakítás bevezetésének elõfeltétele, hogy a létesítmény mûködését és mûködtetését általánosan és részleteiben szabályozó dokumentumok aktuális változatai rendelkezésre álljanak, a szabályozásban megvalósított változtatások hatásai elemezve és értékelve legyenek, a szükséges engedélyek jogerõre emelkedjenek, továbbá a személyzet ismerje a szervezet módosítás miatt a szabályozásban bekövetkezett változásokat. 2.136. Az engedélyezés egy lépcsõben, a 2.112. pont d) alpontja szerinti engedély kiadásával történik. 2.137. Az átalakítás engedély a jogszabályokban elõírt egyéb engedélyek megléte és az engedélyben rögzített feltételek teljesülése esetén a szervezet átalakítás végrehajtására és az átmeneti tároló az átalakított szervezettel történõ üzemeltetésére jogosít. 2.138. Az engedély határozott ideig érvényes, idõtartamát a Hatóság a szervezet-átalakításhoz szükséges idõt figyelembe véve határozza meg. Az engedély – folyamatban levõ szervezet-átalakítás esetén – egy alkalommal meghosszabbítható. 2.139. Az engedélykérelemben be kell mutatni, hogy az átmeneti tároló biztonságos üzemeltetése a szervezet átalakítás végrehajtása alatt, illetve az átalakított szervezettel történõ üzemeltetés során nem csökken. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes